**Chemarea**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te scoală iubito! Şi vino, frumoaso!

E vremea cântării! Un sfânt început,

Căci ploaia şi iarna, de-acum au trecut

Şi viile-şi dau iar, mirosul tăcut!

Te scoală iubito! Şi vino, frumoaso!

Se pârguiesc de-acum, roade-n smochin!

Cu glasul tău dulce şi faţa de crini,

Vino iubito! Te-aştept în Grădini!

Te scoală iubito! Şi vino, frumoaso!

În casa de-ospăţ te voi duce, atunci,

Cu turte de struguri, cu merele dulci

Hrănită vei fi! Pe-al Meu Braţ să te culci!

O! Porumbiţo! Arată-Mi azi faţa...

Şi glasul tău dulce, o!,Fă-mă s-ascult!

Până în ziua când sfânt, Dimineaţa

Se-arată din cer, peste-ntregul pământ!

Te scoală iubito! Şi vino, frumoaso!

Iubitul tău vine! Mai e doar puţin!

Mai cântă, mai plânge! Din văi de suspin,

Voi duce Mireasa la Tatăl Divin!

-dupa Cantarea Cantarilor)